এ ধরনের প্রতিষ্ঠানে যারা (দেশি বা বিদেশি) কাজ করেন তারা বেতনভুক্ত কর্মচারী। বন্ড সুবিধার অপব্যবহার হলে আইনগতভাবে তাদের দায়ী করা সম্ভব নয়। তাছাড়া বিদেশি বিনিয়োগকারীদের বিষয়ে সংশ্লিষ্ট দূতাবাস, হাইকমিশন বা কনস্যুলেট থেকে প্রত্যয়নপত্র বা গ্যারান্টি দেয়া হয় না। ফলে পরবর্তীকালে এসব প্রতিষ্ঠানের বিরুদ্ধে শুল্ক ফাঁকির অভিযোগ প্রতিষ্ঠিত হলে তা আদায় সম্ভব নয়। এক্ষেত্রে বন্ডেড ওয়্যারহাউস লাইসেন্সিং বিধিমালা সংশোধন করে শতভাগ বিদেশি মালিকানাধীন প্রতিষ্ঠানকে লাইসেন্স দেয়ার ক্ষেত্রে শর্তারোপ করা যেতে পারে। অন্যদিকে বিদেশি বিনিয়োগের আড়ালে দেশীয় দুষ্কৃতকারীরা বন্ড লাইসেন্সের মাধ্যমে শুল্ক ফাঁকির সুযোগ নিতে পারে বলেও চিঠিতে বলা হয়।